Live for Speed - Pályaszerkesztő kézikönyv
==========================================

Megjegyzés: A pályaszerkesztő használatához aktiválni kell a Live for Speed-et. 

A pályaszerkesztőt játék közben a SHIFT+U billentyűkkel érheted el.
Az elrendezéseket elmentheted, betöltheted és módosíthatod, ha bekapcsolod
a "Tárgyak elhelyezése" opciót.

A képernyőn láthatod a szerkesztő összes billentyűparancsát.
A pályaszerkesztőt interneten keresztül is használhatod. A hoszton
szerkeszthetsz és betölthetsz egy elrendezést - miközben vendégek
kapcsolódnak hozzá.

Egy elrendezés elkészítéséhez helyezz el objektumokat, ellenőrzőpontokat
és egy rajt pozíciót. Ha nem jelölsz ki rajtpozíciót, akkor az alapból
a pályán lévő rajtrácsot fogja használni a játék, úgyanúgy mint egy normál
versenyen. Ebben az esetben a tágyakkal való ütközésért nem jár időbeli
büntetés, azonban mindenképpen el kell helyezned az ellenőrzőpontokat,
hogy a köridőket mérni lehessen.

Tárgyak elhelyezése : válassz ki egy objektumtípust és helyezd el
a kívánt helyre az O gomb megnyomásával. A tárgyakat elforgathatod
a , és a . gombokkal. Az M gomb megnyomásával a kiválasztott tárgyat
áthelyezheted az egér által mutatott helyre és ezzel egyidejűleg
el is fog fordulni az általad megadott irányba.

Ellenőrzőpontok elhelyezése : szükséged lesz egy célvonalra és legalább
egy ellenőrzőpontra. Ezek segítségével megadhatod a pálya útvonalát és
részidőket mérhetsz. Az F vagy az 1,2,3 gombok megnyomásával kiválaszthatod
a célvonalat vagy az ellenőrzőpontok egyikét. Az ellenőrzőpontok verseny
közben láthatatlanok. Ezért célszerű bójákat és más tárgyakat elhelyezned
iránymutatásként, hogy a versenyzők a helyes útvonalon haladva keresztezzék
az ellenőrzőpontokat. Az ellenőrzőpontok szélességét a W és az E gombokkal
változtathatod meg. A tárgyakhoz hasonlóan, itt is az M gomb megnyomásával
frissítheted a kijelölt pont helyét, irányát és szélességét.


Megjegyzés : az ellenőrzőpontok iránya nagyon fontos. A megfelelő irányból
kell áthajtanod rajtuk, különben a részidők és a körök nem számítanak.

Az ellenőrzőpontok úgy néznek ki mint egy szögletes zárójel. A "karmok"
irányából kell áthajtanod rajtuk úgy, hogy a "sima" oldalukon érj át.


Tiltott területek és az útvonal kijelölése:
-------------------------------------------

"Marsall" módban tiltott területeket és útvonal ellenőrző pontokat
helyezhetsz el.

A tiltott területeket piros körök jelzik. Ha egy versenyző az autójával
belép egy ilyen kör területére egyjátékos módban, akkor 1 perc büntetést
kap. Többjátékos módban a játékost kiállítja a versenyből és a versenyt
figyelő nézők közé teszi.

Az útvonal ellenőrző pontokat zöld körök jelzik. Minden ellenőrző
pont rendelkezik egy indexszel amit a megközelítőleg a képernyő bal felső
sarkában láthatsz akkor, amikor kijelölsz egy ellenőrző pontot.
A versenyzőknek a helyes sorrendben kell áthaladniuk az ellenőrző pontokon,
különben vagy büntetést kapnak, vagy pedig kiállítja őket a játék.
Az ellenőrzőpontok sorszáma automatikusan generálódik létrehozásuk
sorrendjének megfelelően. Természetesen átírhatod ezeket a sorszámokat,
ha rákattintasz a "útvonal index" gombra.

Mind a tiltott területek és mind az útvonal ellenőrző pontok hatósugarát
beállíthatod az "Ellenőrző pont szélessége" csúszkával.


Irányítás :
----------
A kamera mozgatásához használd az egeret és a billenyűket, amelyek a képernyőn
vannak feltüntetve. Normál és a magaslati nézet között a V gombbal válthatsz.
A szerkesztő gombjainak képernyőről való eltüntetéséhez/megjelenítéséhez
nyomd meg a SPACE billentyűt, így tisztán láthatod a pályát.

Távolságméréshez a D-vel kapcsolhatod be a mérőeszközt.

---------------------
LFS - 2008, július 6.